Diari Oficial de la Generalitat Valenciana


Sumari del DOGV 6028, del 04-06-2009 (2009/6396)

RESOLUCIÓ 18 de febrer de 2009, de la Direcció General per al Canvi Climàtic, per la qual s'acorda inscriure en el Registre d'Entitats Col·laboradores en matèria de Qualitat Ambiental de la Comunitat Valenciana l'Entidad Bureau Veritas Certification SAU.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6028

Data del DOGV
:   04-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6396


Data del document
:   18-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * política de medi ambient
    * qualitat del medi ambient
    * registre de documents
    * empresa privada

RESOLUCIÓ 18 de febrer de 2009, de la Direcció General per al Canvi Climàtic, per la qual s'acorda inscriure en el Registre d'Entitats Col·laboradores en matèria de Qualitat Ambiental de la Comunitat Valenciana l'Entidad Bureau Veritas Certification SAU. [2009/6396]  
Vista la sol·licitud d'inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana de data 18 de desembre de 2008, presentada per Rosa Alonso Gutiérrez, en representació de l'entitat Bureau Veritas Certification, SAU, amb CIF A-79012779 i domicili social al c/ Valportillo Primera, 22-24, polígon industrial La Granja, edifici Caoba, 28551 Alcobendas (Madrid), s'emet aquesta resolució de conformitat amb els següents  
Antecedents de fet  
Primer. L'entitat Bureau Veritas Certification. SAU sol·licita en data de 18 de desembre de 2008 la inscripció en el Registre d'Entitats Col·laboradores en Matèria de Qualitat Ambiental, amb oficina comercial a la Comunitat Valenciana a l'av. Amadeu de Savoia, 32, baixos, 46184 València, per a la secció 8 Verificadors ambientals, secció 9 Verificadors d'emissions de gasos d'efecte hivernacle i secció 10 Control integrat de la contaminació.  
Segon. L'esmentada entitat aporta la documentació acreditativa que justifica la inscripció en el Registre per a les esmentades seccions.  
Fonaments de dret  
Primer. L'Estatut d'autonomia de la Comunitat Valenciana, aprovat mitjançant la Llei orgànica 5/1982, d'1 de juliol, i la posterior reforma aprovada per la Llei orgànica 1/2006, de 10 d'abril, atorga a la Generalitat Valenciana, en l'article 50.6, les competències de desenvolupament legislatiu i execució de la legislació bàsica de l'Estat en matèria de medi ambient, sense perjudici de les facultats per a establir normes addicionals de protecció. Així mateix, l'article 49.1.3r de l'esmentat estatut confereix a la Generalitat competència exclusiva sobre les normes de procediment administratiu que es deriven de les especialitats de l'organització de la Generalitat.  
Segon. De conformitat amb el decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat i s'assignen competències a la Presidència de la Generalitat i a les conselleries amb competències executives, les competències sobre medi ambient estan assignades a la Conselleria de Medi Ambient, Aigua, Urbanisme i Habitatge.  
D'acord amb l'article 26 del Decret 92/2007, de 6 de juliol, del Consell de la Generalitat, pel qual s'estableix l'estructura orgànica bàsica de la Presidència i de les conselleries de la Generalitat, la Direcció General per al Canvi Climàtic exercirà les funcions en matèria de control de la contaminació i intervenció administrativa ambiental d'activitats.  
Tercer. El Decret 229/2004, de 15 d'octubre, del Consell de la Generalitat, i la posterior modificació pel Decret 29/2007, de 9 de març, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, indica en l'article 7 el procediment de tramitació i resolució de les sol·licituds d'inscripció en aquest.  
Quart. De conformitat amb el Decret 144/2005, de 7 d'octubre, del Consell de la Generalitat, pel qual es crea el Centre de Tecnologies Netes de la Comunitat Valenciana, correspon a l'Àrea del Centre de Tecnologies Netes exercir les funcions de tramitació de qualsevol procediment d'interés que siga encomanat per la Direcció General.  
Vist el que antecedeix, com també l'informe-proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Primer  
Estimar la sol·licitud i en conseqüència inscriure en el Registre d'Entitats Col·laboradores en Matèria de Qualitat Ambiental l'entitat Bureau Veritas Certification, SAU, amb oficina comercial a la Comunitat Valenciana, ubicada a l'av. Amadeu de Savoia, 32, baixos, 46781 València, amb el següent número d'inscripció en l'esmentat Registre:  
Número d'inscripció 71/ecmca  
Segon  
L'entitat Bureau Veritas Certification, SAU queda inscrita en els camps d'actuació, d'acord amb l'abast de les acreditacions i autoritzacions presentades, que figuren en l'annex I.  
Tercer  
La inscripció en el Registre únicament habilitarà Bureau Veritas Certification, SAU en les condicions i temps establit en els annexos tècnics de les acreditacions o autoritzacions que han servit de base per a la inscripció.   
Aquesta inscripció es mantindrà mentre continue vigent la corresponent autorització o acreditació de solvència tècnica que va possibilitar la inscripció de l'entitat en aquest. A aquest efecte, Bureau Veritas Certification, SAU haurà de presentar a la Direcció General per al Canvi Climàtic, cada 5 anys, l'autorització o acreditació en vigor de la solvència tècnica atorgada per òrgan competent.   
Quart  
Així mateix, a l'efecte de mantenir actualitzats les dades del Registre, Bureau Veritas Certification, SAU estarà obligada a comunicar a la Direcció General per al Canvi Climàtic qualsevol variació o modificació que es produïsca en les autoritzacions o acreditacions que van motivar la present inscripció, com també qualsevol altra variació o modificació que es produïsca en les dades inscrites, d'acord amb el que estableix l'article 12 del Decret 229/2004.   
Cinqué  
Seran causes de cancel·lació de la inscripció en el Registre les establides en l'article 13 del Decret 229/2004.  
En tot allò no indicat en aquesta resolució caldrà ajustar-se al que estableix el Decret 229/2004.  
Contra aquesta resolució, que no posa fi a la via administrativa, es podrà presentar recurs d'alçada davant de la Secretaria Autonòmica de Medi Ambient, Aigua, Urbanisme i Habitatge de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la llei 30/1992, de 26 de novembre, de règim jurídic de les administracions públiques i del procediment administratiu comú.  
Paterna, 18 de febrer de 2009.- El director general per al Canvi Climàtic: Jorge Lamparero Lázaro.  
Annex I  
Camps d'actuació, d'acord amb l'abast de les acreditacions i autoritzacion presentades, en els quals queda inscrita l'entitat Bureau Veritas Certification, SAU en el Registre d'Entitats Col·laboradores en matèria de qualitat ambiental de la Comunitat Valenciana.  
Nota: el terme «la Directiva» es refereix a la Directiva europea 2003/87/CE  
Nota: (\*)referència a les categories del document d'EA, 6/03  
Anexo I  
Campos de actuación, de acuerdo con el alcance de las acreditaciones y autorizaciones presentadas, en los que queda inscrita la entidad Bureau Veritas Certification SAU en el Registro de Entidades Colaboradoras en materia de calidad ambiental de la Comunitat Valenciana  
  
Anexo Técnico - sectores ENAC/MA: 1, 2, 4, 5, 8, 9, 10, 12, 13, 16, 17, 20, 22, 23, 24, 25, 26, 27, 28, 29, 30, 31, 32, 33, 35, 36, 37, 38, 39, 45, 47, 48, 49, 50, 51, 54, 56, 57, 58, 59, 60.  
- Revisión técnica, informe y validación de los proyectos y la documentación presentada por el interesado, tanto en las solicitudes de autorización ambiental integrada como, en su caso, en los de licencia ambiental  
- Visita y comprobación de las instalaciones, a instancias del órgano competente, para el otorgamiento de la autorización de inicio de la actividad o de la licencia de apertura, según los casos  
- Comprobación ambiental para las renovaciones posteriores de las autorizaciones ambientales integradas  
Nota: el término «la Directiva» se refiere a la Directiva europea 2003/87/CE  
Nota: (\*) referencia a las categorías del documento de EA, 6/03